คาดหุ้นสัปดาห์หน้าแกว่งลง
กสิกรไทยคาดหุ้นไทยสัปดาห์หน้าแกว่งตัวลง จับตาแก้ปัญหาหนี้ยูโร-การเมือง
4 มิ.ย. 2554

กสิกรไทยคาดหุ้นไทยสัปดาห์หน้าแกว่งตัวลง จับตาแก้ปัญหาหนี้ยูโร-การเมือง
บล.กสิกรไทย และบริษัท ศูนย์วิจัยกสิกรไทย จำกัด มองแนวโน้มหุ้นไทยสัปดาห์หน้า(6-10 มิ.ย.) ว่าดัชนีอาจยังคงแกว่งขึ้นลง ตามปัจจัยภายนอกประเทศเป็นหลัก โดยปัจจัยที่ต้องติดตาม ได้แก่ พัฒนาการของการแก้ปัญหาหนี้ในยูโรโซน การเมืองในประเทศ ตลอดจนการรายงานตัวเลขเศรษฐกิจสหรัฐฯ อาทิ รายงาน Beige Book และดุลงบประมาณของรัฐบาลกลาง 
ทั้งนี้ บล.กสิกรไทย  คาดว่า ดัชนีจะมีแนวรับที่ 1,056 1,048 และ 1,035 จุด ขณะที่แนวต้านคาดว่าจะอยู่ที่ 1,066 และ 1,076 จุด ตามลำดับ
ในสัปดาห์ที่ผ่านมาดัชนี SET ปรับตัวลดลง จากความกังวลเกี่ยวกับหนี้ของกรีซ และตัวเลขเศรษฐกิจที่อ่อนแรงของสหรัฐฯ โดยดัชนีปิดที่ระดับ 1,057.86 จุด ลดลง 0.86% จากสัปดาห์ก่อน ด้านมูลค่าการซื้อขายเฉลี่ยต่อวันลดลง 10.90% จากสัปดาห์ก่อน มาอยู่ที่ 23,604.01 ล้านบาท โดยนักลงทุนรายย่อย และบัญชีบริษัทหลักทรัพย์ซื้อสุทธิ ขณะที่นักลงทุนต่างชาติ และนักลงทุนสถาบันขายสุทธิ ส่วนตลาดหลักทรัพย์ MAI ปิดที่ 296.59 จุด เพิ่มขึ้น 2.39% จากสัปดาห์ก่อน